paragraph_text: Westwood je osmislio Command & Conquer tijekom posljednje faze razvoja videoigre Dune II, pa je tako i utemeljen na toj videoigri. Međutim, budući da je Westwood bio nadahnut tadašnjim svjetskim događajima, a naročito Zaljevskim ratom, videoigri je odlučio dati moderno okruženje. Sadrži isječke FMV-a u kojima glume zaposlenici Westwooda i jedan profesionalni glumac, Joseph D. Kucan, koji glumi Kanea. Looking Glass Studios razvio je port za Nintendo 64.